BECKWITH] TEXT AND TRANSLATION 493 
Ta manawa, kauoha ae la o Kauakahialii i kana aikane ia Keka- 
iukaluokewa, i kana olelo hoopomaikai maluna ona, a eia no ia: 
“ kuu aikane aloha nui, ke waiho aku nei wau i olelo hoopomaikai 
maluna ou, no ka mea, ke kokoke mai nei ko’u mau la hope a hoi 
aku 1 ka aoao mau o ka honua. 
“Hookahi no au mea malama o ka wahine a kaua, aia a haule 
aku wau 1 kahi hiki ole ia’u ke ike mai ia olua me ka wahine a 
kaua, alaila, ku oe i ka moku, o oe no maluna, o ka wahine a kaua 
malalo, e like no me ka kaua nei ana i ka moku i puni ai, pela no oe 
e noho aku ai me ka wahine a kaua. 
“A make wau, a manao ae paha oe 1 wahine nau, mai lawe oe i 
ka kaua wahine, aole no hoi e manao oe ia ia o kau wahine ia, no ka 
mea, ua lilo no ja 1a kaua. 
“Aja kau wahine e kii o kuu wahine i haalele aku nei i Hawaii, 0 
Laieikawai, 1 na o kau wahine, ia ola ke kino, a kaulana no hoi. A 
manao oe e kii, hookahi au mea malama o ka ohe a kaua, aia malama 
pono oe i ka ohe, alaila wahine oe, oia ke kauoha ia oe.” 
Ma keia kauoha a Kauakahialii, ua pono ia i ko ke aikane manao. 
Ma ia hope mai, make aku la o Kauakahialii, lilo ka noho alii i 
kana aikane, a o ka Jaua wahine no ke Kuhina. 
A ma ia hope mai, i ke kokoke ana i ko Kailiokalauokekoa mau 
la hope, waiho aku la oia 1 olelo kuoha no ka malama ana ia Kanikawi 
ka laua ohe kapu me kana kane, e like me ke kauoha a Kauakahialii: 
“HK kuu kane, eia ka ohe, malamaia, he ohe mana, o na mea a 
pau au e makemake ai, ina e kil oe i ka wahine a ko aikane i kauoha ai 
ia oe, o ka mea no keia nana e hoohui ia olua. Eia nae e malama mau 
loa oe, ma kau wahi e hele’ai, a e noho ai, mai haalele iki i ka ohe, 
no ka mea, ua ike no oe i ka hana a kau aikane i ko olua manawa i 
kii ae ai ia’u i kuu wa e aneane aku ana i ka make, mamuli o kuu 
aloha i ko aikane. Na ua ohe la keia ola ana e ola aku nei mai ka: 
luakupapau mai, nolaila, e hoolohe oe me ka malama loa e like 
me ka’u e olelo aku nei ia oe.” 
